שדות של אירוסים

שדות של אירוסים הוא פזמון עברי משנת 1985 שכתב, הלחין וביצע שלמה ארצי. הדובר בשיר מקונן על המצב במדינה ועל החברה הישראלית המשתנה.

גרסאות
את השיר עיבד רביב גזית, והוא פתח את אלבומו של ארצי "לילה לא שקט" מ־1986.

בגמר עונתה השלישית של התוכנית כוכב נולד, בשנת 2005, ביצע את השיר יהודה סעדו. הוא זכה במקום הראשון. בשנת 2006 קיבל הסינגל את התואר "רינגטון פלטינה" על 40,000 הורדות.

שם השיר שימש השראה לשירו של עומר אדם "שדות של תירוצים".

תוכן וביקורת
לדברי יוסי חרסונסקי, "שלמה ארצי התגעגע אז לישראל אחרת של ילדותו. כל כך התגעגע שהוא השתמש במטפורה 'מאיימת': 'אני אקדח טעון געגועים' והוסיף 'האצבע על ההדק' על רקע אצטדיון הומה אדם". בכתבה בידיעות אחרונות לציון יום ההולדת ה־70 לשלמה ארצי כתב רז שכניק על השיר שהוא "קינה אמיצה, נוקבת, כמעט על סף ייאוש, על המדינה, החברה הישראלית, הבית המשתנה. והכל עטוף בלחן מרהיב, שהפך להמנון אצטדיונים מהדהד". כמו כן ציין שכניק את העובדה שרובו ככולו של השיר, בעל "הטקסט הרועם", הפך לקלסיקה והוא "שיר מופתי שעמד בכל היבט במבחן הזמן".

מצעדים

מצעדים שבועיים

מצעדים שנתיים (ה'תשמ"ו)

נתוני מכירות

השיר בספרי תווים

 שלמה ארצי (מלחין), לילה לא שקט, עמ' 10, הוצאת תל אביב, 1987.

קישורים חיצוניים

 

 לדף השיר באתר הספרייה הלאומית

הערות שוליים

שירי 1986
סינגלים מ-1986
שירי שלמה ארצי
שירים בעברית
שירים על פרחים